****

**ΔΕΛΤΙΟ ΤΥΠΟΥ**

**To 1ο Φεστιβάλ Επιστήμης και Καινοτομίας είναι γεγονός!**

***Ένα μοναδικό φεστιβάλ για τις επιστήμες***

***που θα «ξεκλειδώσει» μυστήρια της καθημερινότητάς μας***

***από την Τετάρτη 30 Απριλίου έως την Κυριακή 4 Μαΐου***

***στην Τεχνόπολη του Δήμου Αθηναίων***

Τα παιδιά μας θα ζήσουν 120 χρόνια;

Να κάνουμε εμβόλια ή να μην κάνουμε;

Μπορούμε να προβλέψουμε τους σεισμούς;

Ποιος είναι ο ήχος του Διαστήματος;

Ποια σχέση μπορεί να έχει η κβαντική Φυσική με το σταφιδόψωμο;

Βρέθηκε τελικά το Σωματίδιο του Θεού;

Μπορεί η Επιστήμη να γίνει διασκεδαστική;

Αυτά είναι μόνο μερικά από τα ερωτήματα που θα απαντηθούν στο πλαίσιο του 1ου Φεστιβάλ Επιστήμης και Καινοτομίας με θέμα «Η επιστήμη στην καθημερινότητά μας» που διεξάγεται για πρώτη φορά στην Αθήνα, από τις 30 Απριλίου μέχρι τις 4 Μαΐου, στην Τεχνόπολη του Δήμου Αθηναίων.

Ακολουθώντας μεγάλα αντίστοιχα διεθνή φεστιβάλ , το 1ο Φεστιβάλ Επιστήμης και Καινοτομίας ενθαρρύνει τους ανθρώπους όλων των ηλικιών να ανακαλύψουν τον κόσμο γύρω τους. Μέσα από μια σειρά διαδραστικών εκθεμάτων, ομιλιών, προβολών και βιωματικών εμπειριών, στόχοι του φεστιβάλ είναι:

* να συνδέσει τις επιστήμες με την καθημερινή μας ζωή ή να αναδείξει τον ρόλο της επιστήμης στην καθημερινή μας ζωή
* να παρουσιάσει την εξαιρετική ερευνητική εργασία που πραγματοποιείται και στην Ελλάδα
* να εμπνεύσει και να δημιουργήσει νέα πρότυπα από το χώρο των επιστημών
* να αναδείξει την «ομορφιά» της επιστήμης και της έρευνας και να ψυχαγωγήσει μέσω αυτών
* να δώσει σε απαντήσεις σε πολύπλοκα επιστημονικά θέματα

Οι ενότητες που καλύπτει το φεστιβάλ περιλαμβάνουν:

Φυσική, Χημεία, Βιοτεχνολογία- Γενετική, Γεωλογία, Μαθηματικά, Περιβάλλον-Βιώσιμη Ανάπτυξη, Ιστορία και Φιλοσοφία των Επιστημών, Υγεία, Διατροφή, Αστρονομία, Τεχνολογία, Επιστήμη Υλικών, Ρομποτική, Επιστήμη και Τέχνη

Απευθυνόμενο σε μικρούς και μεγάλους, το φεστιβάλ χωρίζεται σε τέσσερις ζώνες ανάλογα με το κοινό:

* **Πρωινή ζώνη με διαδραστικά εκθέματα και θεατρικές παραστάσεις για σχολεία και μαθητές, όπως:**
  + Γνωριμία με το βαθυσκάφος των Ελληνικών θαλασσών
  + Εξαγωγή DNA από το σάλιο μας
  + Πειράματα χημείας (πως φτιάχνεται το κρασί, πως φτιάχνουμε καλλυντικά)
  + Ρομποτική
  + Θεατρικές παραστάσεις
    - «Υγεία Εν Γνώσει»,
    - «Με τα Μάτια της Γης»
* **Μεσημεριανή ζώνη για νέους και επιστήμονες με προβολή ντοκιμαντέρ:**
  + Τουλάχιστον 30 ντοκιμαντέρ προσφορά της ΜΚΟ CAID από το αρχείο της
* **Βραδινή ζώνη με ομιλίες, καφενεία της επιστήμης και debates**

Κεντρικές ομιλίες:

* + ΝΕΥΡΟΕΠΙΣΤΗΜΕΣ: «Τα παιδιά μας θα ζουν μέχρι τα 120 τους χρόνια;»,
  + ΑΝΑΠΑΡΑΓΩΓΙΚΗ ΒΙΟΛΟΓΙΑ: «H γονιμότητα στον επόμενο αιώνα»
  + ΕΠΙΔΗΜΙΟΛΟΓΙΑ: «Όλη η αλήθεια για τα εμβόλια»
  + ΦΥΣΙΚΗ: «Ηχώ από την αρχή του Σύμπαντος»
  + ΦΙΛΟΣΟΦΙΑ ΚΑΙ ΕΠΙΣΤΗΜΗ: «Μία ιστορία για τον Αριστοτέλη και τα έξυπνα ζώα»

Βραδινή Ζώνη: Επιστήμη και τέχνη

1. «Το Σωματίδιο του Θεού» God’s particle από την ομάδα χορού «Κι όμως κινείται» βασισμένο στα κείμενα του Δ. Αποστολάκη και τη συμμετοχή των Χαϊνηδων

2. «Οι ήχοι του διαστήματος»: Αναστασία Μεταλληνού και Βασίλης Κάλφας

3. Εμβιομουσική (bio-music) από την Αγγελική Καθαρίου (Λυρική Τραγουδίστρια) και τον Λεόντιο Χατζηλεοντιάδη (Συνθέτης και Αναπληρωτής Καθηγητής του Τμήματος Ηλεκτρολόγων Μηχανικών και Μηχανικών Υπολογιστών του Α.Π.Θ)

4. Θεατρική Επιστημονική Παράσταση: Ατομικοί Διάλογοι : Από το σταφιδόψωμο…. στα quartz

5. Blind Science: 5 νέοι επιστήμονες θα προσπαθήσουν να λύσουν όλες τις απορίες σας σε μόλις 3 λεπτά

**Σας περιμένουμε να ανακαλύψουμε μαζί τον κόσμο γύρω μας!**

**Τιμή εισιτηρίων**

5 ευρώ ημερήσια είσοδος, ( και 4€ τιμή προπώλησης )

15 ευρώ πενθήμερη είσοδος

Παιδιά κάτω των 6 δωρεάν

**Διοργανωτές:**

**SciCo - British Council - Σύνδεσμος Υποτρόφων Ιδρύματος Ωνάση**

**Υπό την αιγίδα του Δήμου Αθηναίων**

**Με την υποστήριξη:** «Τεχνόπολις» Δήμου Αθηναίων

**Με τη συμμετοχή των:**

Δήμος Αθηναίων, SciCo, British Council, Σύνδεσμος Υποτρόφων Ιδρύματος Ωνάση, ‘Τεχνόπολις’ Δήμου Αθηναίων, Εκπαιδευτική Ραδιοτηλεόραση Υπουργείου Παιδείας, Δήμος Κηφισιάς, Ε.Ι.Ε, ΕΚΕΦΕ Δημόκριτος, Αστεροσκοπείο Αθηνών, ΕΛΚΕΘΕ, Ερευνητικό Κέντρο Αθηνά, ΚΑΠΕ, Εθνικό Καποδιστριακό Πανεπιστήμιο Αθηνών (ΕΚΠΑ), Τμήμα Χημείας (ΕΚΠΑ), Δίχη, ΝΕΤ (ΕΚΠΑ), ΣΥ.ΚΕ.ΟΜ (ΕΚΠΑ), Εθνικό Μετσόβιο Πολυτεχνείο (ΕΜΠ), Αριστοτέλειο Πανεπιστήμιο Θεσσαλονίκης, ΔΙΚΑΜ, Πανεπιστήμιο Πατρών, LMS (Πατρών), URacingP (Πατρών), Πανεπιστήμιο Πελοποννήσου, Πανεπιστήμιο Μακεδονίας, Sonorcities, Πάντειο Πανεπιστήμιο, Εργαστήριο Διαφήμισης και Δημοσίων Σχέσεων, ΜΙΟ-ECSDE, MEdIES, GWP-Med, Ένωση Ελλήνων Φυσικών, Ένωση Ελλήνων Χημικών, ΕΚΦΕ Νέας Σμύρνης, Ειδικός Διαβαθμιδικός Σύνδεσμος Νομού Αττικής (ΕΔΣΝΑ), Σύμβουλοι - Μελετητές Περιβαλλοντικών Έργων (ΕΠΤΑ), Ελληνική Εταιρία για τις Νευροεπιστήμες, Ελληνική Κρυσταλλογραφική Εταιρία, Ελληνική Γεωλογική Εταιρία - ΕΠΙΤΡΟΠΗ ΔΙΔΑΚΤΙΚΗΣ ΤΩΝ ΓΕΩΕΠΙΣΤΗΜΩΝ,GEO-schools, Διερευνητική Μάθηση, Σύλλογος Ελλήνων Ωκεανογράφων, Ινστιτούτου Γνωσιακής Έρευνας και Τεχνολογίας, Ελληνική Αστρονομική Ένωση, Aστρονομική Ένωση Σπάρτης, EPSON, CAID, Εκπαιδευτήρια Κωστέα Γείτονα, Εκπαιδευτήρια Δούκα, Γεννάδειος Σχολή, 15ο ΓΕΛ Αθήνας, 2ο Λύκειο Γλυφάδας, ΕΠΑΛ Αργυρούπολης, Γυμνάσιο Μεταμόρφωσης